Мүлк салыгы

Мүлк салыгы – уюмдардын (ишкана жана башкалар) жана жеке жактардын мүлкүнө салынуучу салык. Алгач Байыркы Грекияда жана Рим империясында, орто кылымда Европадагы жана башкалар. өлкөлөрдө болгон. Ал негизинен менчиктеги жер тилкелерине акча түрүндө салынган. Учурда мүлк салыгы ар бир өлкөнүн өз мыйзамына ылайык юрид. жактардан (ишкана, компания жана башкалар) жана жарандардан алынып турат. Юрид. жактарга мүлк салыгы негизги каражаттар, материалдык эмес активдер, төлөм жүргүзүүчүнүн балансында болгон запастар жана чыгымдарга салынат. Мүлк салыгы төлөмүнөн жаңы түзүлгөн ишканалар белгилүү бир убакытка чейин бошотулат, к. Салык.
Категория: Салык
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7